b'\n_START_ARTICLE_\n120 kranaatinheitin 92\n_START_SECTION_\nYleist\xc3\xa4\n_START_PARAGRAPH_\nKorkean lentoratansa, tulinopeutensa ja kevyen painonsa ansiosta kranaatinheittimet ovat erityisesti sopivia rakennetun alueen taisteluun ja maastoon, jossa ne on helppo naamioida. Kranaatinheittimen kranaatti l\xc3\xa4htee jyrk\xc3\xa4ll\xc3\xa4 nousukulmalla, joten katvealueet ovat pieni\xc3\xa4 ja tehokas toiminta rakennetulla alueella ja mets\xc3\xa4maastossa on helppo j\xc3\xa4rjest\xc3\xa4\xc3\xa4. Kranaatinheitint\xc3\xa4 k\xc3\xa4ytt\xc3\xa4\xc3\xa4 seitsenmiehinen kranaatinheitinryhm\xc3\xa4. Aseella voidaan ampua sirpalekranaatteja, savuammuksia, valoammuksia tai latausharjoitusammuksia._NEWLINE_Puolustusvoimissa heittimen nimen\xc3\xa4 toimii raskas kranaatinheitin 120 KRH ja sen k\xc3\xa4ytt\xc3\xb6tarkoitus on pataljoonan ja komppanian taistelun tukeminen ep\xc3\xa4suoralla tulella, sek\xc3\xa4 taistelukent\xc3\xa4n savutus ja valaisu.'